แนวโน้มดัชนีเช้านี้แกว่งแคบ
นักวิเคราะห์ คาดตลาดหุ้นไทยเช้านี้แกว่งแคบ ผิดหวัง อีซีบี ไร้มาตรการ แต่จีนลดดอกเบี้ยช่วยหนุน
6 ก.ค. 2555

นักวิเคราะห์ คาดตลาดหุ้นไทยเช้านี้แกว่งแคบ ผิดหวัง อีซีบี ไร้มาตรการ แต่จีนลดดอกเบี้ยช่วยหนุน
นายเกียรติก้อง เดโช นักกลยุทธ์ บล.ซีไอเอ็มบี(ประเทศไทย)กล่าวว่า ตลาดหุ้นไทยเช้านี้คาดว่าจะแกว่งตัวในกรอบแคบ มีโอกาสทั้งในแดนบวกและลบ เช่นเดียวกับตลาดหุ้นอื่นในภูมิภาคเอเชียเช้านี้ที่แกว่งตัวเล็กน้อยทั้งบวก-ลบ เนื่องจากตลาดผิดหวังต่อการออกนโยบายของ อีซีบี แม้จะมีการลดอัตราดอกเบี้ย แต่ก็ไม่ได้กล่าวถึงมาตรการกระตุ้นเศรษฐกิจ ทำให้เงินยูโรและเงินดอลลาร์ฯอ่อนค่าลง
แต่ตลาดฯก็ยังได้แรงหนุนจากที่จีนได้ปรับลดอัตราดอกเบี้ยตรงนี้น่าจะทำให้ตลาดไม่ผันผวนมาก อย่างไรก็ดี คืนนี้จะต้องรอดูตัวเลขการจ้างงานนอกภาคเกษตรของสหรัฐฯ และในสัปดาห์หน้าก็รอดูการทยอยประกาศผลประกอบการของบริษัทในสหรัฐฯ พร้อมให้แนวรับ 1,190-1,195 จุด แนวต้าน 1,205 จุด